পাঞ্জিপাড়া পুলিশকে গুলি কাণ্ডে গ্রেফতার মূল অভিযুক্ত

উত্তর দিনাজপুর, বিক্রমাদিত্য বিশ্বাস: পাঞ্জিপাড়া (Panjipara) পুলিশকে গুলি কাণ্ডে অভিযুক্তকে (Main Accused) গ্রেফতার (Arrest) করল পুলিশ। ধৃতের নাম আব্দুল হোসেন ওরফে আবাল। (Abdul Hossain alias Abal) সে বাংলাদেশী নাগরিক (Bangladeshi Citizen) বলে জানা গেছে।

সোমবার রাতে বাংলাদেশ যাওয়ার চেষ্টা করতেই পুলিশের জালে ধরা পড়ে সে৷ পুলিশ সূত্রে খবর, করণদিঘি এবং গোয়ালপোখর লাগোয়া বাংলাদেশ সীমান্ত দিয়ে ইন্দো বাংলাদেশ সীমান্ত পার করার চেষ্টা করতেই পুলিশের জালে ধরা পড়ে সে। গভীর রাতে তাকে গোয়ালপোখর থানায় নিয়ে যাওয়া হয়।

আরও পড়ুন: যাবজ্জীবন মানেটা কী? অন্যায়কে ক্ষমা করে দেব? প্রশ্ন তুললেন মমতা

পুলিশের কর্তারা কিছু প্রকাশ্যে না আনলেও পুলিশ সুত্রে জানা গেছে আজ তাকে ইসলামপুর মহকুমা আদালতে পেশ করা হবে।

উল্লেখ্য,গত বুধবার উত্তর দিনাজপুরের গোয়ালপোখর থানা এলাকার পাঞ্জিপাড়ায় পুলিশকে গুলি করে পালায় সাজ্জাক আলম নামে এক দুষ্কৃতী। আদালত থেকে রায়গঞ্জ জেলে নিয়ে যাওয়ার সময় প্রস্রাব করার নাম করে গাড়ি থেকে নামে সে। চাদরের নীচে লুকানো বন্দুক থেকে গুলি চালায় সাজ্জাক। এর পর জানা যায়, জেল লক আপে সাজ্জাককে বন্দুকটি পৌঁছে দিয়েছিল আবাল নামে এক বাংলাদেশি দুষ্কৃতী। এর পর তার খোঁজ শুরু করে পুলিশ।

শনিবার ভোরে গোয়ালপোখরেই বাংলাদেশ সীমান্তের কাছে পুলিশের গুলিতে মৃত্যু হয় সাজ্জাকের। রবিবার রাতে এই ঘটনায় জড়িত হজরত নামে আরেক দুষ্কৃতীতে গ্রেফতার করে পুলিশ। গুলি চালানোর পর এই হজরতের বাইকে করেই পালিয়েছিল সাজ্জাক। সোমবার করণদিঘি থানার রসখোয়া থেকে আবদুল হোসেন ওরফে আবাল গ্রেফতার পুলিশ।