হাসপাতালের বেডে ট্যাব হাতে কাজ, BLO-র ভিডিও ভাইরাল

ওয়েবডেস্ক- হাসপাতালের বেডেই ট্যাব হাতে কাজ, চোপড়ায় (Chopra) BLO-র ছবি ভাইরাল। উত্তর দিনাজপুরের (Uttar Dinajpur) চোপড়া ব্লক, অসুস্থ হয়ে হাসপাতালে ভর্তি BLO। কিন্তু বেডে বসেই ট্যাব হাতে SIR এনুমারেশন আপলোড করছেন – এই ছবি ভাইরাল হয়েছে সোশ্যাল মিডিয়ায়। টেকনিক্যাল সমস্যা ও সার্ভার ডাউন থাকায় অনলাইনে ডেটা ঢোকাতে গিয়ে ঘণ্টার পর ঘণ্টা আটকে থাকার অভিযোগ।

প্রশাসনিক মহলে তীব্র সমালোচনা – “এই ভাবে ভোটার তালিকা ঠিক হবে, না কর্মীদেরই ভেঙে পড়তে হবে?”

রাজ্যে এসআইআর (SIR) পর্ব চলেছে। এখন চলছে ডিজিটাইজেশনের কাজ চলছে। নির্বাচন কমিশনের (Election Commission) দিকে অমানবিক ভাবে কাজ করানোর অভিযোগ উঠেছে। এদিকে এসআইআর নিয়ে তুমুল উত্তেজনা তৈরি হয়েছে। কম সময়ের মধ্যে এত কাজের প্রেসারে অসুস্থ, ব্রেন স্ট্রোক থেকে আত্মহত্যার ঘটনা সামনে এসেছে। যা নিয়ে কমিশনকে নিশানা করে তোপ দেগেছেন মুখ্যমন্ত্রী মমতা বন্দ্যোপাধ্যায়।

এই উত্তপ্ত পরিস্থিতির মধ্যেই কর্তব্য নিষ্ঠার নজির গড়লেন উত্তর দিনাজপুরের চোপড়ার এই বিএলও। ভোটারদের থেকে এনুমারেশন ফর্ম (Enumeration Form) সংগ্রহ করতে গিয়ে অসুস্থ হয়ে পড়েছিলেন চুটিয়াখোর পঞ্চায়েতের ১৮৮ নং বুথের বিএলও মোস্তাক কামাল। ফলে হাসপাতালে ভর্তি হতে হয়েছিল তাঁকে। তবে কাজ থামালেন না তিনি। শরীর একটু সুস্থ হতেই হাসপাতালের বেডে বসেই কাজ শুরু করে দিলেন। ভোটার এনুমারেশন ফর্মগুলি তথ্য নথিভুক্তিকরণের কাজ চালিয়ে যাচ্ছেন বিএলও মোস্তাক কামাল।

আরও পড়ুন- নিজের নাম ডিজিটাইজ করতে পারছেন না BLO! চরম বিপত্তি

জানা গেছে, এসআইআর চলাকালীন কাজের চাপে অসুস্থ হয়ে পড়েন মোস্তাক কামাল (Mostaq Kamal) । তাঁর রক্তপরীক্ষা করা হয়েছে।

মোস্তাক জানিয়েছেন, কাজের চাপে অসুস্থ হয়ে পড়ি, গা হাতে খুব ব্যথা। বাড়ি বাড়ি আর হাঁটতে পারছি না। রাত দু’টো-আড়াইটা পর্যন্ত ডাটা এন্ট্রি করতে হচ্ছে। এখনও অনেক এনুমারেশন ফর্মের এন্ট্রি করা বাকি আছে। বিডিওকে সমস্ত তথ্য জানিয়েছি’।

চোপড়ার বিডিও সৌরভ মাঝি জানিয়েছেন, “ওই বিএলও-র চিকিৎসা যাতে সুষ্ঠু ভাবে হয় তার জন্য যথাযথ সহযোগিতা করা হবে।

দেখুন আরও খবর-